**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, SPFI SOÓS ZOLTÁN**

**Nr. 76732/29.11.2023**

**REFERAT DE APROBARE**

privind aprobarea noii durate de implementare și a cheltuielilor estimate aferente finalizării proiectului „Lucrări de creștere a eficienței energetice la clădiri

rezidențiale din municipiul Tîrgu Mureş - LOT I”, cod SMIS 119978 finanțat în cadrul

Programului Operațional Regional 2014-2020

Prin Programul Operațional Regional (POR) 2014-2020 s-a lansat cererea de proiecte Axa prioritară 3 - Sprijinirea tranziției către o economie cu emisii scăzute de carbon cu scopul atragerii fondurilor nerambursabile alocate. Una dintre prioritățile de investiții pe axa prioritară 3 este si 3.1 - Sprijinirea eficienței energetice, a gestionării inteligente a energiei și a utilizării energiei din surse regenerabile în infrastructurile publice, inclusiv în clădirile publice, și în sectorul locuințelor, Operațiunea A - Clădiri rezidenţiale

Municipiul Târgu Mureș fiind eligibil conform Ghidului solicitantului, a elaborat o cerere de finanţare cu titlul**: „Lucrări de creștere a eficienței energetice la clădiri** **rezidențiale din municipiul Tîrgu Mureş - LOT I”**

Proiectul are ca scop creșterea eficienței energetice în clădirile rezidențiale din Municipiul Târgu Mureș, acțiune cu consecințe pozitive asupra condițiilor de viață a populației, reducerea consumului de energie și a costurilor de întreținere pentru căldură.

**Situația existentă a proiectului**

În vederea implementării contractului de finanțare nr. 3858 / 25.02.2019, până în prezent s-au semnat următoarele contracte în vederea implementării proiectului:

|  |  |  |  |
| --- | --- | --- | --- |
| **Nr.**  **crt.** | **Tipul achiziţiei** | **(Nr. contract+ Sc câștigătoare)** | **Valoarea**  **contractată** |
| 1 | Achiziția de servicii de consultanță pentru elaborarea cererii de finanțare | Finalizata  (ctr. nr. 121 /29.08.2017 - RomActiv Business Consulting SRL) | 19.040,00 |
| 2 | Achiziția serviciilor de proiectare pentru elaborare documentației tehnico-economice (PT) | Finalizată  (ctr. nr. 211/ 24.09.2015 - KLEVER SYSTEM SRL) | 47.062,12 |
| 3 | Achiziția de servicii de consultanță pentru management de proiect | Finalizata (ctr. nr 98 /21.06.2019  AA1/29.12.2020  AA2/15.04.2021  AA3/17.12.2021- Ventrust Consulting SRL) | 154.700,00 |
| 4 | Achiziția de servicii de informare și publicitate | Finalizata  (ctr. nr.174 / 17.10.2019  AA1/29.12.2020  AA2/17.12.2021  - Oracler Advertising SRL) | 19.408,90 |
| 5 | Achiziție servicii de dirigenție de șantier | Finalizata  (ctr. nr. 30 / 26.05.2020  AA1/29.12.2020  AA2/31.12.2021 - Multiplus SRL) | 48.643,30 |
| 6 | Achiziția serviciilor de asistență tehnică din partea proiectantului | Finalizată  (ctr. nr. 19/ 05.05.2020  AA1/29.12.2020  AA2/31.12.2021  - Kes Business SRL) | 42.364,00 |
| 7 | Procedura de achiziție a executantului lucrărilor | Finalizată  (ctr. nr. 32 / 27.05.2020 – Kronos Life Construct SRL ) – Ctr. reziliat conf. Notificare nr. 72919 /08.12.20 | 7.243.226,83 |
| 8 | Procedura de achiziție rest de executat | Finalizată  (ctr. nr. 4 / 03.03.2022  AA1/09.09.2022  AA2/28.12.2022  AA3/19.07.2023  – Imprexis Building SRL ) | 7.746.389,12 |
| 9 | Achiziția de servicii de audit financiar | Finalizata  (ctr. nr 170 / 15.10.2019, AA1/29.12.2020  AA2/17.12.2021– RAO AUDIT OFFICE SRL) | 41.650,00 |
| 10 | Achiziția de servicii de consultanță pentru organizarea procedurilor de achiziții | Finalizata  (ctr. nr. 19 /19.01.2019, AA 1 /19.07.2018 -  Cabinet Avocat Canciu Alexandru Cristian; | 16.000,00 |
| 11 | Achiziția de servicii de certificare a performanței energetice a clădirii care face obiectul investiției | Finalizată  (ctr. nr. 211 / 24.09.2015 - KLEVER SYSTEM SRL) | 4.165,00 |

**Probleme întâmpinate in implementarea proiectului**

* Contractul de lucrări nr. 32 din 27.05.2020, încheiat cu SC Kronos Life Construct SRL, a fost reziliat; in data 17.12.2020 s-a transmis către SC Kronos Life Construct SRL Notificarea privind rezilierea de drept a contractului nr 32/27.05.2020.
* Aceasta situație a generat o noua procedura de achiziție pentru lucrările ramase de executat, fapt ce determina o întârziere in cadrul activității execuția lucrărilor de reabilitare. După ce procedura a fost anulata de doua ori, in 06.10.2021 s-a reluat procedura, anunț publicat SCN 1094339 din 06.10.2021 și în data de 03.03.2022 s-a încheiat Contractul de lucrări nr 4 /03.03.2022, cu SC Imprexis Building SRL.
* Lucrările de reabilitare termică la 5 blocuri au fost executate în cursul anului 2022. La blocul de pe strada Argeșului s-au întâmpinat probleme la execuția lucrărilor de închidere a balcoanelor de la etajele IV, întrucât se impune realizarea unor lucrări de consolidare a structurii de rezistență a acestora.
* Totodată constructorul a notificat UAT Municipiul Târgu Mureș în vederea ajustării prețului contractului de lucrări în baza OUG nr. 64/2022. În urma întocmirii actelor adiționale și crearea rezervei de implementare, constructorul a notificat UAT Municipiul Târgu Mureș solicitând renunțarea la indexare.
* În data de 02.11.2023 societatea SC Imprexis Building SRL a notificat UAT Municipiul Târgu Mureș cu privire la convenirea amiabilă a unei soluții de ajustare a valorii contractului de lucrări. Ca urmare, până la finalizarea procedurii de soluționare a acestei Notificări, nu se poate realiza recepția la terminarea lucrărilor. Totodată, nu au fost finalizate și predate Dispozițiile de șantier cu listele de cantități (NR, NCS).

Un proiect poate fi declarat nefuncțional dacă sunt îndeplinite cumulativ următoarele condiții:

a) proiectul nu a fost finalizat fizic sau, după caz, nu a fost implementat integral până la data de 31 decembrie 2023 şi/sau nu contribuie la obiectivele priorităților relevante;

b) cheltuielile efectuate de beneficiar pentru implementarea şi operaționalizarea proiectului după data de 31 decembrie 2023 se suportă din bugetul propriu;

c) proiectul nu face parte din categoria proiectelor etapizate;

d) bugetul total al proiectului este de peste 1 milion de euro, la cursul inforeuro de la data încheierii contractului de finanţare.

Conform art. 15 din OUG36/2023

ART. 15 (1) Plățile pentru proiectele nefuncționale sunt eligibile pentru a fi declarate/certificate la Comisia Europeană dacă sunt suportate de beneficiarii proiectelor şi plătite de aceștia până la data de 31 decembrie 2023 şi în conformitate cu regulile de eligibilitate specifice programului operațional 2014 - 2020/programului CT 2014 - 2020 aferent.

(2) Plățile efectuate de beneficiari ulterior datei de 31 decembrie 2023 pentru proiectele nefuncționale sunt efectuate pentru finalizarea fizică şi implementarea acestora. Acestea reprezintă cheltuieli neeligibile în cadrul programelor operaționale finanţate din fonduri europene în perioada de programare 2014 - 2020 şi în perioada de programare 2021 - 2027 şi sunt suportate de beneficiarii proiectelor din bugetul propriu.

Conform art. IV din Instrucțiunea nr.207/31.10.2023 AMPOR, beneficiarii care solicită încadrarea proiectelor ca nefuncționale și prelungirea duratei peste data de 31.12.2023, în vederea finalizării integrale a activităților din fonduri proprii și atingerii indicatorilor, rezultatelor și obiectivelor propuse au față de Autoritatea de Management unele obligații:

* Inițierea până cel târziu la data de 10.12.2023, în SMIS 2014-2020 (flux Act adițional) o solicitare de prelungire a duratei proiectului, în scopul finalizării acestuia, din fonduri proprii, până la data de 31.12.2024
* De a-și asuma obligațiile prevăzute de Anexa 17 al Instrucțiunii 207/31.10.2023
* Odată cu solicitarea de prelungire a duratei proiectului se va depune obligatoriu de către beneficiar Hotărârea Consiliului Local de aprobare a finalizării proiectului și a cheltuielilor estimate legate de acesta în vederea asigurării funcționalității acestuia.

Prin urmare este necesar a se aproba o hotărâre a consiliului local privind prelungirea duratei de implementare a proiectului până în 31.12.2026 și reafirmarea susținerii cheltuielilor neeligibile din bugetul local pentru acest proiect.

|  |  |  |  |  |
| --- | --- | --- | --- | --- |
| Nr. crt. | Surse de finanțare | Valoarea proiectului  Lei | Plăți estimate până la 31.12.2023 | Plăți estimate până la finalizarea investiției |
| I | **Valoarea totală a cererii de finanţare, din care:** | **10.399.915,88** | **6.725.383,68** | **3.674.532,20** |
| I.a | Valoarea totală neeligibilă, inclusiv TVA aferent | 3.486.474,51 | 972.358,91 | 3.674.532,20 |
| I.b | Valoarea totala eligibilă | 6.913.441,37 | 5.753.024.77 | 0,00 |
|  |  |  |  |  |
| II. | **Contribuția proprie, din care:** | 6.251.851.06 | 3.273568,82 | 0,00 |
| II.a | Contribuția solicitantului la cheltuieli eligibile | 2.765.376,55 | 2.301.209,91 | 0,00 |
| II.b | Contribuția solicitantului la cheltuieli neeligibile, inclusiv TVA aferent | 3.486.474,51 | 972.358,91 | 3.674.532,20 |

Față de cele arătate mai sus în conformitate cu prevederile Codului administrativ propunem spre dezbatere și aprobare Consiliului Local Târgu Mureș, proiectul de hotărâre privind aprobarea finalizării proiectului și a cheltuielilor estimate aferente proiectului „Lucrări de creștere a eficienței energetice la clădiri rezidențiale din municipiul Tîrgu Mureş - LOT I”

**DPFIRURPL SPFI**

**Director Șef Serviciu**

**Costașuc Irma Ijac Dana**

**Direcția Tehnică**

Întocmit. Magyary Krisztina

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR**

**Consiliul Local al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2023**

privind aprobarea noii durate de implementare și a cheltuielilor estimate aferente finalizării proiectului „Lucrări de creștere a eficienței energetice la clădiri rezidențiale din municipiul Tîrgu Mureş - LOT I”, cod SMIS 119978 finanțat în cadrul

Programului Operațional Regional 2014-2020

***Consiliul local al municipiului Târgu Mureş, întrunit în şedinţă extraordinară de lucru,***

**Având în vedere:**

Referatul de aprobare nr. **76732/29.11.2023** inițiat de Primar prin Direcția Proiecte cu Finanțare Internațională, Resurse Umane, Relații cu Publicul și Logistică, Serviciul Proiecte cu Finanțare Internațională, privind aprobarea noii durate de implementare și a cheltuielilor estimate aferente finalizării proiectului cu titlul „Lucrări de creștere a eficienței energetice la clădiri rezidențiale din municipiul Tîrgu Mureş - LOT I” finanțat în cadrul Programului Operațional Regional 2014-2020

* Raportul de specialitate al Direcției Economice
* Raportul de specialitate al Direcției Juridice, Contencios Administrativ și Administrație Publică Locală
* Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile :**

Contractul de finanțare nr. 3858 / 25.02.2019 încheiat cu Ministerul Lucrărilor Publice, Dezvoltării și Administrației și Organismul Intermediar al Agenției pentru Dezvoltare Regională Centru

Ghidului solicitantului pentru POR 2014-2020, Axa prioritară 3 - Sprijinirea tranziției către o economie cu emisii scăzute de carbon, Prioritatea de investiții 3.1 - Sprijinirea eficienței energetice, a gestionării inteligente a energiei și a utilizării energiei din surse regenerabile în infrastructurile publice, inclusiv în clădirile publice, și în sectorul locuințelor, Operațiunea A - Clădiri rezidenţiale

OUG 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, precum și metodologiile emise de Autoritatea de Management (AMPOR) pentru POR 2014-2021

Instrucțiunea 206 din 24.10.2023 al AMPOR

Instrucțiunea 207 din 31.10.2023 al AMPOR

* Legii nr. 24/2000 privind normele de tehnică legislativă pentru elaborarea actelor normative, republicată,
* art. 129 alin.(1), alin. (2) lit. „b”, alin. (4) lit. „d”, art. 134 alin (4), art. 139 alin. (1) art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ.

**H o t ă r ă ş t e :**

**Art.1**. **Se aprobă** noua durată de implementare și a cheltuielilor estimate aferente finalizării proiectului cu titlul „Lucrări de creștere a eficienței energetice la clădiri rezidențiale din municipiul Tîrgu Mureş - LOT I”, cod SMIS 119978 finanțat în cadrul Programului Operațional Regional 2014-2020 astfel:

**alin.(1). Se aprobă** implementarea activităților proiectului cu titlul „Lucrări de creștere a eficienței energetice la clădiri rezidențiale din municipiul Tîrgu Mureş - LOT I”, după data de 31 decembrie 2023, în scopul realizării integrale a acestora, atingerii indicatorilor, rezultatelor și obiectivelor propuse și asigurării funcționalității proiectului, până la termenul aprobat în acest sens la nivelul contractului de finanțare, dar nu mai târziu de 31 decembrie 2026 *(proiect nefuncțional)*.

**alin.(2). Se aprobă** susținerea de la bugetul local după data de 31 decembrie 2023 a tuturor cheltuielilor necesare pentru implementarea și operaționalizarea proiectului in scopul finalizării integrale a acestuia. Valoarea totală va fi actualizată în proiectul bugetului local al Municipiului Târgu Mureș pe anul 2024 în conformitate cu cererile de plată și cererile de rambursare avizate A.M.P.O.R

**Art.2.** Cu aducere spre îndeplinire a prezentei hotărâri se încredințează Executivul Municipiului Târgu Mureș, prin Direcția Economică, Direcția Proiecte cu Finanţare Internațională, Resurse Umane, Relații cu publicul şi Logistică, Direcția Tehnică.

**Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.4.** Prezenta hotărâre se comunică:

- Direcției Proiecte cu Finanțare Internațională, Resurse Umane, Relații cu Publicul și Logistică,

- Direcției Economice,

- Directia Tehnica

**Viză de legalitate,**

**Secretarul general al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**